text: রেসলম্যানিয়া ৩৫ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ৭ই এপ্রিল তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মেটলাইফ স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রেসলম্যানিয়া কালানুক্রমিকের অধীনে প্রচারিত ৩৫তম অনুষ্ঠান ছিল। এই অনুষ্ঠানে রেসলম্যানিয়ার ইতিহাসে প্রথমবারের মতো নারীরা সর্বশেষ ম্যাচে কুস্তি লড়েছে। একই সাথে রেসলম্যানিয়া ২০০০-এর পর এই অনুষ্ঠানেই প্রথমবারের মতো দি আন্ডারটেকার অনুপস্থিত ছিল।
  
  প্রাক-প্রদর্শনে চারটি সহ মূল অনুষ্ঠান মিলিয়ে মোট ১৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে বেকি লিঞ্চ র নারী চ্যাম্পিয়ন রোন্ডা রাউজি এবং স্ম্যাকডাউন নারী চ্যাম্পিয়ন শার্লট ফ্লেয়ারকে হারিয়ে উভয় চ্যাম্পিয়নশিপ জয়লাভ করেছে। অন্যান্য শীর্ষস্থানীয় ম্যাচে, কফি কিংস্টন ডাব্লিউডাব্লিউই চ্যাম্পিয়নশিপ ম্যাচে ড্যানিয়েল ব্রায়ানকে এবং সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে হারিয়েছে। এই অনুষ্ঠানে দুইজন প্রবীণ কুস্তিগীর তাদের শেষ ম্যাচ খেলেছে: কার্ট এঙ্গেল ব্যারন করবাইনের বিপক্ষে তার অবসর ম্যাচটি হেরেছেন এবং বাটিস্টা ট্রিপল এইচের বিপক্ষে নো হোল্ডস বারড ম্যাচটি হেরেছেন। উভয়েই এই অনুষ্ঠানের শেষে নিজেদের অবসর কথা ঘোষণা করেছেন।
  
  ফলাফল
  
  তথ্যসূত্র
  
  বহিঃসংযোগ
   
  
  বিষয়শ্রেণী:রেসলম্যানিয়া
  বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান
  বিষয়শ্রেণী:২০১৯-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
  বিষয়শ্রেণী:পূর্ণ রাদারফোর্ডে পেশাদার কুস্তি
  বিষয়শ্রেণী:নিউ জার্সিতে পেশাদার কুস্তি
  বিষয়শ্রেণী:২০১৯-এ নিউ জার্সি
  বিষয়শ্রেণী:নিউ জার্সিতে ঘটনা
  বিষয়শ্রেণী:এপ্রিল ২০১৯-এ মার্কিন যুক্তরাষ্ট্রে ঘটনা
  বিষয়শ্রেণী:ডাব্লিউডাব্লিউই-এ নারী
title: রেসলম্যানিয়া ৩৫